ΟΔΗΓΙΑ 98/36/ΕΚ ΤΗΣ ΕΠΙΤΡΟΠΗΣ της 2ας Ιουνίου 1998 περί τροποποιήσεως της οδηγίας 96/5/ΕΚ για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/398/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (1), όπως τροποποιήθηκε τελευταία από την οδηγία 96/84/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 4 παράγραφος 1,

Αφού ζητήθηκε η γνώμη της επιστημονικής επιτροπής τροφίμων σχετικά με τις διατάξεις που ενδέχεται να έχουν επιπτώσεις στη δημόσια υγεία,

Εκτιμώντας:

ότι κριτήρια για τη βασική σύνθεση των μεταποιημένων τροφών με βάση τα δημητριακά και των παιδικών τροφών καθορίζονται, αντιστoίχως, στα παραρτήματα Ι και ΙΙ της οδηγίας 96/5/ΕΚ της Επιτροπής (3) 7

ότι, δεδομένης της ειδικής θρεπτικής σύστασης του τυριού, καθώς και των φυσικών, χημικών και οργανοληπτικών ιδιοτήτων του, εάν τα προϊόντα που παρασκευάζονται από τυρί και άλλα συστατικά πληρούσαν τις απαιτήσεις που καθορίζονται για τις πρωτεΐνες στο παράρτημα ΙΙ της οδηγίας 96/5/ΕΚ, η περιεκτικότητά τους σε λιπαρές ύλες θα ήταν υπερβολικά υψηλή και η γεύση τους δυσάρεστη για τα βρέφη και τα μικρά παιδιά 7

ότι οι σχετικές με τις πρωτεΐνες απαιτήσεις για τα προϊόντα αυτά πρέπει, συνεπώς, να επανακαθορισθούν 7

ότι στις μαγειρικές πρακτικές που επικρατούν στην Κοινότητα χρησιμοποιούνται, και ως εκ τούτου διατίθενται στο εμπόριο, σάλτσες που συνοδεύουν τα γεύματα και οι οποίες έχουν σημαντικές οργανοληπτικές ιδιότητες, στερούνται όμως ουσιαστικής θρεπτικής αξίας 7 ότι οι σάλτσες αυτές δεν είναι, συνεπώς, αναγκαίο να πληρούν προβλεπόμενες στο παράρτημα ΙΙ απαιτήσεις για τις πρωτεΐνες 7

ότι στα παραρτήματα της οδηγίας 96/5/ΕΚ καθορίζονται ανώτατα όρια για ορισμένες ουσίες που προστίθενται για θρεπτικούς σκοπούς 7 ότι, σύμφωνα με το άρθρο 5 της οδηγίας 96/5/ΕΚ, καθορίζονται, εφόσον είναι αναγκαίο, ανώτατα όρια πέραν εκείνων που έχουν ήδη προβλεφθεί 7

ότι η οδηγία 96/5/ΕΚ πρέπει να τροποποιηθεί αντιστοίχως 7

ότι τα μέτρα που προβλέπονται στην οδηγία είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα της οδηγίας 96/5/ΕΚ τροποποιούνται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1998. Ενημερώνουν αμέσως την Επιτροπή σχετικά. Οι εν λόγω διατάξεις εφαρμόζονται κατά τρόπο ώστε:

- να επιτρέπεται το εμπόριο των προϊόντων που είναι σύμφωνα με την παρούσα οδηγία το αργότερο την 1η Ιανουαρίου 1999,

- να απαγορεύεται το εμπόριο των προϊόντων που είναι σύμφωνα με την παρούσα οδηγία από την 1η Ιανουαρίου 2000.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή σην παρούσα οδηγία ή συνοδεύονται από παρόμοια παραπομπή κατά την επίσημη διμοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 2 Ιουνίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 186 της 30. 6. 1989, σ. 27.

(2) ΕΕ L 48 της 19. 2. 1997, σ. 20.

(3) ΕΕ L 49 της 28. 2. 1996, σ. 17.

ΠΑΡΑΡΤΗΜΑ

Τα παραρτήματα της οδηγίας 96/5/ΕΚ τροποποιούνται ως εξής:

1. Στο παράρτημα II τμήμα 1 παρεμβάλλονται τα ακόλουθα σημεία:

«1.3.α. Αν στην ονομασία αλμυρού προϊόντος αναφέρεται τυρί μαζί με άλλα συστατικά, είτε το προϊόν παρουσιάζεται ως γεύμα είτε όχι, τότε:

- οι προερχόμενες από γαλακτοκομικές πρώτες ύλες πρωτεΐνες πρέπει να ανέρχονται τουλάχιστον σε 0,5 g/100 kJ (2,2 g/100 kcal),

- η συνολική ποσότητα των πρωτεϊνών στο προϊόν από όλες τις πηγές πρέπει να ανέρχεται τουλάχιστον σε 0,7 g/100 kJ (3 g/100 kcal).»

«1.4.α. Οι απαιτήσεις των σημείων 1.1 έως και 1.4 δεν ισχύουν για τις σάλτσες που προορίζονται για να συνοδεύσουν ένα γεύμα.

1.4.β. Γλυκά σκευάσματα, στην ονομασία των οποίων αναφέρονται γαλακτοκομικά προϊόντα ως πρώτο ή μοναδικό συστατικό, πρέπει να περιέχουν τουλάχιστον 2,2 g πρωτεΐνες γαλακτοκομικής προέλευσης/100 kcal. Οι απαιτήσεις των σημείων 1.1 έως 1.4 δεν ισχύουν για τα λοιπά γλυκά σκευάσματα.»

2. Προστίθεται το ακόλουθο παράρτημα ως παράρτημα VI:

«ΠΑΡΑΡΤΗΜΑ VI

Ανώτατα όρια για τις βιταμίνες, τις ανόργανες ουσίες και τα ιχνοστοιχεία που προστίθενται ενδεχομένως στις μεταποιημένες τροφές με βάση τα δημητριακά και στις παιδικές τροφές για βρέφη και μικρά παιδιά

Οι απαιτήσεις σχετικά με τις θρεπτικές ουσίες αναφέρονται σε προϊόντα έτοιμα προς χρήση, που διατίθενται στην αγορά υπό τη μορφή ή που ανασυντίθενται σύμφωνα με τις οδηγίες του παραγωγού, με εξαίρεση το κάλιο και το ασβέστιο, για τα οποία οι απαιτήσεις αναφέρονται στο προϊόν υπό τη μορφή που πωλείται.

>ΘΕΣΗ ΠΗΝΑΚΑ>